Navarra Suma talde parlamentarioari atxikitako foru parlamentari Francisco Pérez Arregui jaunak 10-21/PES-00031 galdera egin du, Nafarroako Gobernuko Lurralde Kohesiorako kontseilari Bernardo Ciriza Pérez jaunak idatziz erantzun dezan. Bertan honako galdera hauek egiten dizkio kontseilariari:

**Zertan den Estellerriko udalerrietan zuntz optikoa jartzea, adierazita zerbitzua ezarrita duten herriak eta zeinetan ez den oraindik ezarri, sarea ezartzeko aurreikusten den epea ere adierazita.**

**Zenbat erabiltzaile dauden gaur egun lotuta Estellerrian ezarritako zuntz optikora, herrien arabera.**

Hona hemen kontseilariaren erantzuna: Lurralde Kohesiorako Departamentuak ez dauka informaziorik argitzeko zertan den Estellerriko udalerrietan zuntz optikoa ezartzea eta zenbat erabiltzaile dauden lotuta, gai horren gaineko eskumena Unibertsitateko, Berrikuntzako eta Eraldaketa Digitaleko Departamentuko Eraldaketa Digitaleko Zuzendaritzari dagokiolako.

Nolanahi ere, 2017-2019 aldirako Toki Inbertsioen Planeko ekarpenekin Estellerriko udalerrietan banda zabalerako egin diren inbertsioen zerrenda emanen dut.

|  |  |  |  |  |
| --- | --- | --- | --- | --- |
| **Espedientea** | **Entitatea** | **Obra** | **Inbertsioa (BEZa barne)** | **Ekarpena** |
| 14001-0-17 | ABARTZUZAKO U. | Abartzuzako adarra | 212.912.29 | 138.643.54 |
| 14002-0-17 | ANTZINGO U. | Antzin-Iguzkitza adarra | 386.458.42 | 255.509.70 |
| 14005-0-18 | ARROIZKO U. | Lizarra-Allo-Oteitza adarra | 415.910.02 | 274.981.83 |
| 14006-0-17 | ARROIZKO U. | Arroizko adarra | 132.793.93 | 82.190.66 |
| 14018-T-19 | BARGOTAKO U. | Bargota-Los Arcos-Elizagorria adarra | 464.067.92 | 306.821.77 |
| 14019-0-17 | LOS ARCOSKO U. | Los Arcosko azpiadarra | 61.057.56 | 26.919.26 |

Hori jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2021eko otsailaren 15ean

Lurralde Kohesiorako kontseilaria: Bernardo Ciriza Pérez